**Д О К Л А Д**

за осъществените читалищни дейности на

НЧ „ Зора – 1928” с.Оризаре през 2020 г.

Изтеклата 2020 година беше белязана като година на световната Ковид 19 пандемия, изключително тежка и с непоправими последствия за цялото човечество.Тази трудна година се отрази неблагоприятно и върху дейността на читалището ни. В национална извънредна обстановка и карантина бяха дните от 16 март до 13 май и от 16 ноември до 31 декември, когато бяха преустановени всякакви мероприятия, репетиции на самодейните състави, голяма част от традиционните Международни и Национални фолклорни фестивали отсъстваха от културния календар. Читалището като своеобразна културно-просветна организация е и ще бъде пазител и продължител на народните традиции, защото там, в тях търсим опора за духовното си оцеляване. В читалището развиват своя талант детската група за народно пеене „Оризарчета” и женска фолклорна група „Зора” с ръководители Пепа Запрянова и Стойко Георгиев. Самодейните състави са основни участници в провеждането на културни прояви и събития от културния календар на читалището и защитават достойно името на селото и на читалището ни с представянето си в тях. Въпреки ограниченията, активна и разнообразна беше и дейността на библиотеката ни. С подходящи мероприятия бяха отбелязани всички по-важни културни събития и годишнини, в които се включиха ученици от ОУ”Г.С.Раковски”. Народно читалище „Зора – 1928” с.Оризаре разполага с богат библиотечен фонд за всички възрасти. Библиотечния фонд за 2020г. е 7840 б.е.

Когато говорим за читалището и неговите функции, не на последно място ще споменем и неговите културни прояви, защото то, читалището си е извоювало изключително значимо място в културния и обществен живот на селото. Редовно се празнуват и отбелязват много празници по културният ни календар за 2020 г.

* 21.01.2020г.- Общоселски празник на Бабин ден;
* 02.02.2020г.- Общоселски празник на Петльов ден;
* 01.03.2020г.- Работилницата на баба Марта – изложба на мартеници;
* 03.03.2020г.- Тържествено вдигане на знамето за националния празник на Република България;
* 07.03.2020г. – Тодоров ден; Конни надбягвания
* Участие на ГАФ „Оризарчета и ГАФ „Зора” в конкурс за снимка на народна носия „Букет от народности”
* Оформяне на кътове и витрина с постиженията на групите;
* „От деца за деца, от деца за възрастни ” – четене на любими книги, посветени на Маратона „Четяща България”;
* „Лятна библиотеката” – работа с деца и читатели доброволци
* Националната седмица на четенето - запознаване с дейностите на библиотеката и нейните отдели и четене от любими книги
* Мултимедийни презентации, обсъждания и викторини

 През последните години читалището ни получава достатъчно парични средства от община Несебър за нови книги, абонамент на периодика, за многобройните културни изяви, за колективите, работещи към читалището, т.е. за пълноценна дейност. Дано Общинската управа продължи да следва политиката си в тази насока и в трудните времена на криза, за да продължим да работим, а не да съществуваме. Когато човек гори и се раздава в работата си и когато има верни и всеотдайни съмишленици, няма причина огънят в читалищното огнище да изгасне! Да се множат добрите дни и хубавите празници, да е пълно с живот и дейност нашето родно читалище.